17. lipnja u Domovinskom ratu

**Domovinski rat po nadnevcima**: 17. lipnja u Domovinskom ratu.

- Na periferiji Zagreba, nakon što je policijski zabranjeno osnivanje političke stranke u kongresnoj dvorani hotela "Panorama", u prostorijama nogometnog kluba "Borac" na Jarunu održana osnivačka skupština Hrvatske demokratske zajednice.

- "Suverenitet Hrvatske je iznad svega, ali ćemo uvijek donositi samo politički promišljene i mudre odluke", izjavio dr. Franjo Tuđman na sjednici Izvršnog odbora HDZ-a u Zagrebu.

- Američki državni tajnik James Baker, prema pisanju "New York Timesa", predložio predsjednicima šest jugoslavenskih republika da se s njim sastanu u Beogradu.

**- "Cestom Spasa", kroz planinske vrleti, iz Bosne preko Hercegovine u primorje dosad prošlo oko 300.000 izbjeglica.**

- Okupirana sela vinkovačke općine četnici potpuno opljačkali i razrušili.

- Selo Nuštar, nakon Vinkovaca, najrazorenije mjesto u Hrvatskoj.

- U sarajevskoj četvrti Dobrnja poginuo novinar slovenske "Mladine" Ivo Štandekar.

- U Ministarstvu inozemnih poslova Slovenije prognoziraju da će najmanje pet godina potrajati na terenu proces razgraničavanja između Republike Slovenije i Republike Hrvatske.

**- Na slovensko-mađarskoj granici u konvoju humanitarne pomoći Srpske pravoslavne crkve iz Slovenije krijumčareno dvanaest prijenosnih radio-stanica.**

- Postrojbe HVO oslobodile mostarsku zračnu luku Ortiješ.

- Nema nikakvog sporazuma Milošević-Tuđman o uređenju BiH kao trodjelne konfederacije, nikakav formalni sporazum na razgovorima u Ženevi nije postignut, nego su o tome razgovarali svi sudionici ženevske konferencije - rekao dr. Tuđman na konferenciji za novinare nakon povratka u Zagreb.

- Dok se u Beču pregovara, srpske paravojne formacije, koje pod okupacijom drže dijelove bivše šibenske i drniške općine, neprekidno napadaju hrvatske branitelje i naselje duž šibensko-drniškog bojišta.

- Muslimanska vojska nastavlja agresiju na hrvatske prostore srednje Bosne: **u napadima na Novi Travnik ubijeno 11 a ranjeno 18 osoba; u selu Gojakovac nedaleko Kiseljaka ubijeno 9 civila, a uslijed granatiranja grada Kreševa smrtno je stradalo 12 hrvatskih civila.**

- Armija BiH neprekidno napada Vareš, u kojemu je i 15 tisuća prognanika, te Kraljevu Sutjesku, koju još uvijek drže postrojbe HVO-a.

- Pismo Vijeća ministara EU jasno potvrđuje uključivanje Hrvatske u PHARE program "što prije to bude moguće".

- Prema podacima Državne komisije BiH za ratne zločine , prisilno je raseljeno, zatvoreno u koncentracijske logore i likvidirano oko 17 000 stanovnika.

- Povjesničar Ljubo Boban upozorio da ne možemo biti široke ruke u Piranskom zaljevu, kao što to traže slovenski političari, jer će se sutra sličan problem pojaviti u Bokokotarskom zaljevu, a o potonjem će izravno ovisiti dugoročna sigurnost Hrvatske.

- Unatoč mnogim intervencijama međunarodne zajednice, u okolici Sarajeva i dalje se vode žestoke borbe. I HVO pomaže Armiji BiH u kidanju srpskog obruča.

- Vijeće sigurnosti, u svojoj predsjedničkoj izjavi, traži nastavak preraspoređivanja snaga UN radi ispunjavanja mandata UNCRO-a.

- U Zagrebu, u skromnoj dvorani NK "Jarun", gdje je i osnovana, obilježena šesta obljetnica osnivanja Hrvatske demokratske zajednice.

- U Mostaru iz istočnog dijela grada kamenovan franjevački samostan. Muslimane zasmetalo slavlje Hrvata nakon pobjede Hrvatske nad Turskom na Europskom nogometnom prvenstvu u Engleskoj.

- U Skopju ministar Granić otvorio veleposlanstvo Republike Hrvatske u Makedoniji.

- Srbi iz hrvatskog Podunavlja traže da se mandat UNTAES-u produži za još 12 mjeseci, a traže i neku vrstu "specijalnog statusa istočne Slavonije". To je odlučila "skupština srijemsko-baranjske oblasti", rekao vođa podunavskih Srba Vojislav Stanimirović.

## Izvori

* Hrvatski informativni centar *Hrvatski spomenar: 11. lipnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.